CELEX: 32006D0670
Language: et
Date: 2006-10-05 00:00:00
Title: Nõukogu otsus 2006/670/ÜVJP, 5. oktoober 2006 , uue Euroopa Liidu eriesindaja Kesk-Aasias nimetamise kohta

6.10.2006   
            
            
               ET
            
            
               Euroopa Liidu Teataja
            
            
               L 275/65
            
         
      NÕUKOGU OTSUS 2006/670/ÜVJP,
   5. oktoober 2006,
   uue Euroopa Liidu eriesindaja Kesk-Aasias nimetamise kohta
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 18 lõiget 5 koostoimes artikli 23 lõikega 2,
   ning arvestades järgmist:
   
               (1)
            
            
               Nõukogu võttis 28. juulil 2005. aastal vastu ühismeetme 2005/588/ÜVJP, (1) millega nimetati Euroopa Liidu eriesindajaks Kesk-Aasias Ján KUBIŠ, kelle volitusi pikendati 28. veebruarini 2007.
            
         
               (2)
            
            
               Ján KUBIŠ esitas 4. juulil 2006. aastal avalduse Euroopa Liidu eriesindaja ametist lahkumiseks alates 5. juulist 2006. Seega tuleks volituste ülejäänud kehtivusajaks nimetada uus Euroopa Liidu eriesindaja.
            
         
               (3)
            
            
               Peasekretär/kõrge esindaja on soovitanud nimetada uueks Euroopa Liidu eriesindajaks Kesk-Aasias Pierre MOREL,
            
         ON TEINUD JÄRGMISE OTSUSE:
   Artikkel 1
   Pierre MOREL nimetatakse uueks Euroopa Liidu eriesindajaks Kesk-Aasias. Oma ülesandeid täidab ta kooskõlas ühismeetmes 2005/588/ÜVJP sätestatud volituste ja selles sisalduva korraga.
   Artikkel 2
   Käesolev otsus jõustub selle vastuvõtmise päeval.
   Seda kohaldatakse kuni 28. veebruarini 2007.
   Artikkel 3
   Käesolev otsus avaldatakse Euroopa Liidu Teatajas.
   
      Luxembourg, 5. oktoober 2006
      
         
            Nõukogu nimel
         
         
            eesistuja
         
         K. RAJAMÄKI
         
      
   
   
      (1)  ELT L 199, 29.7.2005, lk 100. Ühismeedet on muudetud ühismeetmega 2006/118/ÜVJP (ELT L 49, 21.2.2006, lk 7).